***REINACH FORMATION ETABLISSEMENT PUBLIC AGRICOLE DE SAVOIE***

***Domaine reinach***

***73290 La Motte Servolex***

**Lokacija**

Šola se nahaja v osrčju Alp, v regiji Rhône-Alpes, depatma Savoie z glavnim mestom Chambéry. Izobraževalna ustanova Reinach Formation je bila ustanovljena leta 1958 in se nahaja na posestvu reinach s 40 ha površin, parkom z več kot 200 različnimi vrstami dreves in gradom v stilu Luisa XIII. V bližnji okolici se nahajata jezeri Le Bourget in Aiguebelette ter značilni gorski masivi. Posestvo je obkroženo s 3 nravnimi parki: le Parc national de la Vanoise, le Parc Régional des Bouges et le Parc Régional de la Chartreuse, v bližini pa se nahajajo ena najlepših evropskih smučišč**.**

**Organiziranost in izobraževalni programi**

Znotraj javne ustanove je šola,ki izobražuje okoli 600 dijakov v programih poklicnega in srednje strokovnega izobraževanja na področju ekologije in državljanstva, kmetijstva, kmetijske mehanizacije in hortikulture s poudarkom na varovanju okolja.

Imajo tudi okoli 200 študentov višješolskega strokovnega izobraževanja s področja vodenja kmetijskega gospodarstva, živinoreje in urejanja okolice. Dvoletni študij, kjer dobijo 120 KT lahko nadgradijo tako imenovano »profesionalno licenco« v programih podeželje –energija in in ženirstvo,kjer pridobijo 60 KT.

V sklopu izobraževanja za odrasle se lahko izobražujejo v programih urejanje okolice, hortikultura živinoreje in gozdarstvo.

Slušatelji lahko v prilagojenih izobraževalnih oblikah pridobijo tudi licenco vaditelj alpskega smučanja in vodnik v gorah.

**Posestvo in gospodarske dejavnosti**

V sklopu izobraževalne ustanove je šola, dijaški dom in šolsko posestvo. Posestvo obsega 75 ha, površine pa so namenjene predvsem paši govedi in pridelavi krme. V novem hlevu imajo 60 krav molznic lokalne avtohtone pasme Terentaise in Montebeliardes, povezani pa so tudi s selekcijskim centrom za ovce. Imajo prenovljeno sirarno katere glavni produkt je znani sir regionalnega porekla Tomme de Savoie. Nova bioplinarna s predelavo gnojevke in organskih odpadkov proizvede 360 MWh/leto elektrike in okoli 305 MWh/leto za ogrevanje . Ukvarjajo se z vzrejo polžev, ki jih tudi predelajo in tržijo. Na posestvu je 5 rastlinjakov za vzgojo cvetja in sadik zelenjave ter vadbeni poligoni za urejanje okolice.

**Zanimivosti**

* Učenci, študentje, vajenci in udeleženci na praksi so organizirani v društvo znotraj katerega delujejo različne aktivnosti: obiski kinodvoran, fotografija, glasbene dejavnosti, narava, šah, radijske oddaje, gledališče…
* Lahko so tudi člani športnega društva, ki organizira športne aktivnosti v naravi kot so hoja in kolesarjenje, orientacija, smučanje, vožnja s kajaki in kanuji in ekipne športe kot so odbojka, badminton, ragbi…